 Ọpụpụ 32  Ma ụmụ Izrel hụrụ na Mozis na-egbu oge nke ukwuu ịrịdata nugwu ahụ. Ha wee gbakọọ nebe Erọn nọ wee sị ya: Bilie, meere anyị chi nke ga na-ebutere anyị ụzọ, nihi na Mozis a, bụ onye dupụtara anyị nala Ijipt, anyị amaghị ihe mere ya.Erọn wee sị ha: Gbapụtanụ ọla ntị ọlaedo ndị nwunye unu gba, tinyere nke ụmụ unu ndị ikom na nke ụmụ unu ndị inyom, wetakwaranụ m ha.Mmadụ niile wee malite ịgbapụta ọla ntị ọlaedo ndị ha gba ma na-ewetara ha Erọn.O wee chịrị ọlaedo ahụ ha chịtara ma jiri ihe e ji akpụ ihe kpụọ ya wee mee ka ọ ghọọ ihe oyiyi nwa ehi a wụrụ awụ. Ha wee malite ịsị: Izrel, ihe a bụ Chi gị, nke dupụtara gị nala Ijipt.Mgbe Erọn hụrụ nke a, o wuru ebe ịchụàjà nihu ya. Nikpeazụ, Erọn tiri mkpu, sị: E nwere ememme a ga-emere Jehova echi.Nechi ya, ha biliri nisi ụtụtụ, ha wee malite ịchụ àjà nsure ọkụ na àjà udo. E mesịa, ndị Izrel nọdụrụ ala iri ihe oriri na ịṅụ ihe ọṅụṅụ. Ha wee bilie ikpori ndụ.Jehova wee sị Mozis: Gbadaa, nihi na ndị gị, bụ ndị i dupụtara nala Ijipt, emewo omume na-eweta mbibi.Ha emewo ngwa ngwa hapụ ụzọ m nyere ha niwu ka ha na-agbaso. Ha emeworo onwe ha ihe oyiyi nwa ehi a wụrụ awụ, na-akpọkwara ya isiala ma na-achụrụ ya àjà, na-asị, Izrel, lee Chineke gị, onye dupụtara gị nala Ijipt.Jehova wee gaa nihu ịsị Mozis: Ahụwo m ndị a, lee, ha bụ ndị na-ekwesi olu ike.Ya mere hapụ m, ka m weso ha iwe dị ọkụ wee kpochapụ ha, ka m meekwa ka ị ghọọ mba dị ukwuu.Mozis wee mee ka obi Jehova bụ Chineke ya jụrụ wee kwuo, sị: Jehova, gịnị mere i ji na-eweso ndị gị, bụ ndị i ji ike dị ukwuu na aka dị ike kpọpụta nala Ijipt, iwe dị ọkụ?Gịnị mere ndị Ijipt ga-eji asị, O bu ihe ọjọọ nobi kpọpụta ha ka o wee gbuo ha nugwu ma kpochapụ ha nelu ala? Ka iwe gị dị ọkụ dajụọ, gbanweekwa obi gị nihe ọjọọ a nke ị ga-eme ka ọ bịakwasị ndị gị.Cheta Ebreham, Aịzik na Izrel bụ ndị ohu gị, bụ ndị i ji onwe gị ṅụọrọ iyi, nihi na ị sịrị ha, M ga-eme ka mkpụrụ unu mụbaa dị ka kpakpando nke eluigwe, m ga-enyekwa mkpụrụ unu ala a dum m gosiri unu, ka ha wee bichie ya ruo mgbe a na-akaghị aka.Jehova wee malite ịgbanwe obi ya banyere ihe ọjọọ o kwuru na ọ ga-eme ndị ya.E mesịa, Mozis tụgharịrị si nugwu ahụ gbadata, o bukwa mbadamba nkume abụọ nke Ihe Àmà ahụ, bụ mbadamba nkume ndị e dere ihe ihu na azụ. E dere ha ihe ihu na azụ.Ọ bụ Chineke rụrụ mbadamba nkume ndị ahụ, ihe e dere na ha bụ ihe odide nke Chineke, nke a kanyere ná mbadamba nkume ndị ahụ.Jọshụa wee malite ịnụ mkpọtụ ndị Izrel na-eme nihi mkpu ha na-eti, o wee sị Mozis: Mkpu agha na-ada nebe anyị mara ụlọikwuu.Ma ọ sịrị:O wee ruo na ngwa ngwa Mozis rutere nso nebe ahụ ha mara ụlọikwuu wee hụ nwa ehi ahụ na egwú a na-agba, iwe ya malitere ịdị ọkụ, ozugbo ahụ, ọ tụpụrụ mbadamba nkume ndị ahụ naka ya wee kụrie ha nala ala ugwu ahụ.O wee buru nwa ehi ahụ ha mere, kpọọ ya ọkụ ma gwerie ya ruo mgbe ọ dị ka ntụ, e mesịa, o fesasịrị ya nelu mmiri wee mee ka ụmụ Izrel ṅụọ ya.E mesịa, Mozis gwara Erọn, sị: Gịnị ka ndị a mere gị mere i ji butere ha oké mmehie?Erọn wee sị: Ka iwe onyenwe m ghara ịdị ọkụ. Gị onwe gị maara ndị a nke ọma, na echiche ha jọrọ njọ.Ha sịrị m, Meere anyị chi nke ga na-ebutere anyị ụzọ, nihi na Mozis a, bụ onye dupụtara anyị nala Ijipt, anyị amaghị ihe mere ya.Nihi ya, m gwara ha, sị, Olee ndị nwere ọlaedo? Ha gbapụta ya ma nye m ya. M wee tụba ya nọkụ, nwa ehi a wee pụta.Mozis wee hụ na ndị Izrel ekweghị nchịkwa, nihi na Erọn hapụrụ ha ka ha ghara ikwe nchịkwa ka ha wee bụrụ ihe ihere netiti ndị na-emegide ha.Mozis wee guzo nọnụ ụzọ ámá ebe ha mara ụlọikwuu, sị: Ònye dịnyeere Jehova? Ya bịakwute m! Ụmụ Livaị niile wee malite izukọta nebe ọ nọ.O wee sị ha: Nke a bụ ihe Jehova bụ Chineke Izrel kwuru, Ka onye ọ bụla nime unu kee mma agha ya napata ụkwụ ya. Gagharịanụ site notu ọnụ ụzọ ámá ruo nọnụ ụzọ ámá ọzọ nebe unu mara ụlọikwuu, ka onye ọ bụla nime unu gbuo nwanne ya na enyi ya na onye ya na ya dị ná mma.Ụmụ Livaị wee mee dị ka Mozis kwuru, nke mere na ndị Izrel nwụrụ nụbọchị ahụ dị ihe dị ka puku mmadụ atọ.Mozis wee sị: Meenụ ka aka unu dị ike taa maka Jehova, nihi na onye ọ bụla nime unu emegidewo nwa ya nakwa nwanne ya, ka o wee gọzie unu taa.O wee ruo nechi ya na Mozis gwara ndị Izrel, sị: Unu onwe unu emewo oké mmehie, ugbu a m ga-agbago gakwuru Jehova. Ikekwe, m ga-ekpuchi mmehie unu.Mozis wee laghachikwuru Jehova wee sị: Ewoo, ndị a emewo oké mmehie, nihi na ha meere onwe ha chi ọlaedo!Ma ugbu a, ọ bụrụ na ị ga-agbaghara mmehie ha,ma ọ bụghị otú ahụ, biko, hichapụ aha m nakwụkwọ gị nke i dere.Otú ọ dị, Jehova sịrị Mozis: Ọ bụ onye ọ bụla mehiere m ka m ga-ehichapụ aha ya nakwụkwọ m.Bịa duru ndị Izrel gawa nebe m gwara gị okwu banyere ya. Lee! Mmụọ ozi m ga-ebutere gị ụzọ, ọ bụkwa nụbọchị m ga-enye ntaramahụhụ ka m ga-enye ha ntaramahụhụ maka mmehie ha.Jehova wee malite iti ndị Izrel ihe otiti nihi na ha mere nwa ehi ahụ, nke Erọn mere. 